Vinderen, der skal afholde 2022 FIFA verdensmesterskabet, er…
Qatar!
USA har lidt nederlag i forsøget på at blive vært for VM,
verdens største sportsbegivenhed.
Ørkenemiratet Qatar slog Australien, Japan, Sydkorea og USA.
Præsident Obama siger, at det var den forkerte beslutning
at vælge Qatar frem for USA.
Verden var chokeret over, at Qatar 2022 havde vundet,
men hvordan vandt de? Hvordan skete det?
Gennemsnits-temperaturen i juni og juli er på 41 grader!
Det regnede man ikke med overfor lande som USA og Japan,
og de tekniske rapporter om kandidaturet var ret negative.
Qatar bedømmes som "meget risikabel".
Aftaler bag kulisserne afgør alt.
Langt det bedste bud for VM i 2022 havde været USA.
Jeg var chokeret og skuffet,
men jeg tænkte straks, at de havde købt sig til det.
Hvis FIFA er korrupt, skal det afsløres.
Og jeg tror, at beslutningen i dag vil rumle videre i meget lang tid.
Grunden til at holde det i Qatar er svær at forklare.
Det var en katastrofe for FIFA,
især fordi der i forvejen var fokus på korruption i FIFA.
-Hr. Blatter? -Hr. Blatter?
Og eksekutivkomitéen havde ikke bedre idéer end at stemme for Qatar.
Jeg siger altid, at når man bebrejder Qatar som vært for VM,
skal man også bebrejde FIFA, for FIFA er systemet.
Systemet er FIFA.
Hvorfor Qatar?
Hvorfor skal man spille i et land, der er så varmt,
og som først skal bygge deres stadions?
Hvorfor et så lille land, med et hold, der ligger så lavt på verdensplan?
Hvis man stillede spørgsmål om arbejdernes forhold,
om menneskerettighederne, om europæiske fans kan rejse dertil….
Jeg var lige så chokeret som alle andre.
Jeg tror ikke, de forventede,
at mediernes og verdens reaktion ville gå så stærkt imod dem.
Kritikken af dem var meget hård, da de vandt.
Da vi vandt, var jeg glad og euforisk,
men jeg fik meget hurtigt et alvorligt anfald af depression.
Angrebene var meget voldsomme.
Der var angreb på både os og FIFA.
Der var hidtil usete angreb fra venstre, højre og midten mod os.
De beskrivelser, der blev brugt…
Angrebene var meget tæt på at være racistiske.
Det var hårdt.
Først og fremmest, på vegne af millioner af mennesker i Mellemøsten…
Tak. Tak til FIFA for at tro på,
at det at bringe fodbold til Mellemøsten,
at bringe den til vores region og vores hjem, er det rette at gøre.
Vi tager til Mellemøsten.
Vi tager til den arabiske verden, den islamiske verden.
Det er udvikling af fodbold, og det har intet med penge at gøre.
Den første meget stærke beslutning, hvor politik spillede en rolle,
var at give verdensmesterskabet til Qatar,
og ikke, som jeg ønskede det, til USA.
Da jeg skulle til at stemme på Qatar, kom Blatter hen til mig.
"Jeg vil gerne have, at du stemmer for USA og ikke Qatar."
Er det passende for præsidenten at nedværdige sig til det?
Jeg svarede ikke, og han gik igen.
Jeg stemte for Qatar, og Qatar vandt.
Sepp blev sat helt ud af spillet af de store medlemmer af FIFA ExCo.
Der var lederne af sammenslutningerne.
Issa Hayatou fra Afrika.
Michel Platini fra UEFA.
Der var Jack Warner fra CONCACAF,
og dr. Leoz fra CONMEBOL.
Og Bin Hammam fra Qatar.
Han er formand for den Asiatiske Fodboldsammenslutning.
De har lige besluttet at støtte Qatar.
CONCACAF havde tre medlemmer i ExCo,
og man antog, at de alle tre ville støtte USA.
Så det var et stort chok for Chuck Blazer,
da Jack Warner, hans nærmeste allierede i FIFA, stemte for Qatar.
Han følte sig forrådt over, at de ikke stemte for deres egen sammenslutning.
De gamle mænd ville ikke være der til næste afstemning.
Så en dobbelt afstemning betød dobbelt så mange penge til dem.
Dohas skyskrabere vidner om den økonomiske styrke i Qatars hovedstad.
Og i det næste årti vil de rejse sig over et ny boom, drevet af fodbold-mani.
Både fodbold og sport generelt
har altid spillet en vigtig rolle i vores kultur og ambitioner,
fordi vi har brugt det som en katalysator, som en drivkraft,
der driver nationens målsætninger fremad.
Qatarerne har skabt en sportsindustri.
De har gjort det, som andre lande gør organisk over årtier.
De har inddraget sport i den nationale identitet.
I Qatar handler det om, at det er en del af deres nationbuilding.
De ville frigøre sig fra Saudi-Arabiens skygge
og skabe sig en anden karakter. Blive en spiller på verdensscenen.
De vil ses som en styrke for det gode i verden.
De vil vise, at den arabiske verden kan afholde et sportsstævne,
der bringer folk sammen.
De var overalt.
De ville ses som sportens bankfolk på verdensplan.
Intet kunne organiseres uden støtte fra Qatar.
Da der blev åbnet i 2009 for ansøgninger til at afholde 2018 og 2022,
gav det en lang forberedelsestid og åbnede op for en mulighed,
så derfor besluttede vi, at vi havde en chance.
Vi ønsker at afholde VM, fordi vi tror på fodbolden.
Med et VM i Qatar kommer VM til Mellemøsten for første gang.
Vi var et ungt hold med folk, der talte mange sprog,
så vi kunne kommunikere med fodboldverdenen, og vi var ydmyge.
Vi vidste, at vi var outsiders.
Vi vidste, at folk ikke tog os alvorligt som kandidater.
Under vores ophold i Qatar bemærkede vi, at det var et regeringsprojekt,
der blev kanaliseret gennem VM, for at gøre Qatar til verdens midtpunkt.
Det var statens projekt.
Det var ikke fodboldforbundets projekt.
Jeg troede ikke, at Qatar ville vinde.
De havde ikke en fodboldtradition.
De fik ikke gode karakterer i rapporten.
De skulle nærmest ombygge hele byen og bygge alle stadionerne.
De havde ikke et eneste stadion.
Og de skulle bygge hoteller til turisterne og til holdene.
Men det uoverkommelige var at kunne spille i maj, juni, juli.
Vi skrev vores rapporter, som blev sendt til dem.
Ethvert medlem af ExCo kunne ringe og bede mig forklare hvad som helst.
Ingen ringede til mig.
Og så kom jeg til den konklusion, at de ikke alle havde læst den.
Hvis de var ligeglade med temperaturen i maj, juni, juli,
hvorfor skulle de så tænke på arbejdsforholdene?
Det var ikke et problem.
CAPE TOWN, SYDAFRIKA DECEMBER 2009
Vi var i Cape Town,
da FIFA afholdt deres FIFA Media Breakfast.
Alle lande var der, så alle medierne er der også.
Alle ansøgere havde samme forhold, så vi fik hver en stand.
De arabiske medier kom og talte med os, og det var det hele.
Ingen kom til vores stand. Kun for at hente de gratis ting.
Og lige midt i det hele kommer David Beckham gående ind.
Det var som et jordskælv.
Medierne begyndte at skubbe og klatre op på stole og borde.
Alle samlede sig om dem.
Sheikh Mohammed, som var generaldirektør for Qatar 2022,
vendte sig om mod mig og sagde:
"Hvorfor får jeg ikke den medieopmærksomhed?"
Jeg var chokeret. Jeg mener, det er David Beckham.
Alle i verden kender David Beckham.
Ingen i verden kender en lille prins fra et tilfældigt land.
Holdet var meget lille.
Ingen af dem havde set en VM-kamp før.
Ingen af dem kendte det politiske spil i FIFA.
Ingen af dem havde arbejdet med sport før.
Det var folk, der ikke vidste noget om det.
Den eneste, der kendte til det politiske i FIFA,
var Mohamed Bin Hammam.
Mohamed Bin Hammam var præsident for den asiatiske sammenslutning.
Han var et af FIFA's 24 ExCo-medlemmer.
Han var en af fodboldens mægtigste mænd, og han var qatarisk statsborger.
Han udtaler sig kun sjældent. Han foretrækker at være i baggrunden.
Han kan lide at være dirigenten.
Jeg mente ikke, at Qatars størrelse
og vejret i Qatar,
kunne understøtte ambitioner i den klasse.
Det tog lang tid at få Mohammed Bin Hammam med
og overbevise ham om at støtte os.
Vi vidste, at han kunne give os redskaber og midler til at vinde.
For at få VM skal du få ExCo-medlemmer til at stemme på dig,
så det var deres plan.
Han kender alle 24.
For det første kan han hjælpe os med at møde alle 24.
For det andet kan han fortælle os, hvordan vi får alle 24 stemmer.
LUANDA, ANGOLA 10 MÅNEDER FØR AFSTEMNINGEN
Qatar havde held til at sponsorere
den Afrikanske Fodboldkongres i Angola.
Det afgørende vendepunkt for vores ansøgning var Angola.
Det var min tale til CAF-kongressen i Angola.
Budskabet gav meget stærkt genlyd.
Fra da af begyndte folk at se os som seriøse kandidater.
Ikke kun, fordi vi kunne overbevise de tre ExCo-medlemmer,
Men også fordi hele den afrikanske sammenslutning talte om os.
Men Angola var vendepunktet.
Vi boede alle på samme hotel.
Og jeg blev bedt om at hjælpe med at oversætte. Jeg taler fransk.
Vi inviterede forskellige ExCo-medlemmer op til suiten i løbet af aftenen.
Hayatou, Anouma og Adamu.
Og vi talte om Sydafrika
og om, hvordan Afrika fik chancen for at afholde et VM.
og at den arabiske verden også skulle have den chance.
Og så tilbød Hassan en million dollars til Hayatou,
til Hayatous fodboldforbund.
Og til gengæld ville vi have hans stemme, og…
Jeg kan huske, at der var latter, og der blev sagt: "Det er ikke nok."
Og så gik prisen pludselig op til 1,5 millioner.
Jeg ved, det lyder enkelt, men det var enkelt. Det var bare:
"Vi giver dit fodboldforbund penge, og du giver os din stemme."
"Mange tak. Vi ses senere."
Og én efter én gjorde vi det samme med Anouma og Adamu.
Så hvert medlem af ExCo fik tilbudt 1,5 millioner dollars den aften,
til gengæld for deres stemmer.
Og var der tale om fysiske penge, eller var det mundtligt?
Det var mundtligt. Jeg så ingen penge.
Det så jeg aldrig.
Og det blev gjort meget klart, at pengene gik til fodbold.
Ingen sagde, det var til dem personligt. Det må jeg understrege.
Hvor pengene endte henne, ved jeg ikke.
Før jeg gik tilbage til hotelværelset, sagde Hassan til mig:
"Du må aldrig nævne det her for nogen."
Og jeg sagde: "Okay."
FIFA VERDENSMESTERSKAB QATAR 2022
Jeg glemte det aldrig, men jeg tav stille om det i lang tid.
Jeg vidste, at dage var talte, men i mine øjne
havde jeg ikke fortjent at blive fyret.
Jeg fik tre dage til at forlade Qatar.
Jeg var ikke god nok til det spil.
Phaedra rejste i marts 2010.
Og i december 2010, efter afstemningen,
havde hun en samtale med en journalist fra den engelske avis The Sunday Times,
som undersøgte, hvad der var sket til VM-afstemningen.
Jeg talte med Claire Newell, til baggrund, om alt, hvad jeg havde set.
Hun skrev vist en kort artikel, og så forandrede alting sig.
AFTALER TIL 1,5 MILLIONER DOLLARS
Jeg blev kaldt whistlebloweren fra Qatar.
Der er ingen beviser. Vi har bedt om beviser.
Der er et princip om, at du er uskyldig, indtil det modsatte er bevist.
Hold op med at sige, at FIFA er korrupt.
FIFA er ikke korrupt! Helt afgjort ikke.
Phaedra blev afsløret som kilden til anklagerne.
Pludselig begynder jeg at få trusler.
Jeg får anonyme opkald, e-mails, beskeder på sociale medier.
Jeg er meget bange.
Og hvem er du bange for?
Alle dem, der er vrede over, at jeg siger fra.
Og dem, der gentagne gange har prøvet at gøre mig tavs.
Jeg fik at vide: "Enten underskriver du en erklæring om,
at du har løjet, eller også tager vi retslige skridt i brug mod dig."
Jeg vil gerne høre din reaktion om Angola og Phaedras beskyldninger.
Og det andet var overskriften i Sunday Times: "Qatar har købt VM."
Jeg vil gerne høre om din umiddelbare reaktion, da du så dem.
Min reaktion er, som du ved, især hvad angår Phaedra…
I begge tilfælde er det frustration.
Det er frustration, fordi de er åbenlyst grundløse.
Og der ligger fakta på bordet, der beviser det.
Jeg tror, at de lavede nogle forretninger på globalt plan
for at kunne sikre sig folks stemmer.
Jeg tror ikke, nogen havde gjort noget i den skala før.
Man kan kalde det korrupt eller ej, sådan foregår internationale forretninger.
KANDIDAT-NATION
Et FIFA VM i Qatar ville give store kommercielle muligheder.
Der blev indgået store aftaler på regeringsniveau,
såsom historien om en stor gasaftale mellem Qatar og Thailand,
fordi der sidder et thailandsk medlem i ExCo.
At det skulle handle om en udveksling af tjenester,
afvises fuldstændig af alle involverede.
Og et andet FIFA ExCo-medlem, Marios Lefkaritis,
solgte ejendomme til Qatar for 32 millioner euro.
Han har altid sagt, at det ikke påvirkede hans stemme.
Emiren af Qatar kom til Brasilien.
Han blev i et stykke tid og besøgte endda præsident Lula,
som også støttede Qatar.
Vi holdt en frokost her i Rio de Janeiro.
Til stede ved frokosten var emiren af Qatar, dr. Havelange, mig selv.
Der var otte eller ni af os.
Og da besluttede vi at støtte Qatar.
Jeg har modtaget tjenester og udvekslet tjenester. Det er normalt.
Men jeg er aldrig blevet bestukket til noget.
Det var kun få uger før afstemningen, at UEFA's præsident, Michel Platini,
som har stor indflydelse over, hvem Europas medlemmer af ExCo stemmer på,
spiste frokost sammen med den franske præsident Nicolas Sarkozy
og emiren af Qatars søn i Élysée-palæet i Paris.
NI DAGE FØR AFSTEMNINGEN
Det overraskede ham at se en hel delegation fra Qatar,
uden at Platini var advaret.
Hans version var, at han fik en "subliminal besked", i hans egne ord,
fra Sarkozy om, at det var bedre, hvis han stemte på Qatar end USA,
bedre for Frankrigs interesser.
Platini faldt i Sarkozys fælde.
Sarkozy udnyttede Platini for at sige til qatarerne:
"Se bare, Platini er i lommen på mig."
"Frankrig stemmer på jer til VM", hvilket var stort for Qatar.
Okay, lad mig forklare, hvad der skete.
Jeg forstod, at det ville glæde Frankrig, hvis jeg stemte på Qatar.
Det forstod jeg, men ingen bad mig om noget.
Sarkozy bad dig ikke stemme på Qatar?
Nej. Måske er det derfor, han solgte min stemme til Qatar.
Han vidste, jeg stemte på Qatar,
så han solgte min stemme, for at Frankrigs skulle opnå… mange ting.
Det var helt enestående, hvad der skete, efter at Platini stemte for Qatar.
Qatars ejendomsfond køber Paris Saint-Germain,
den største fodboldklub i Paris,
og skyder hvem ved hvor mange penge i den.
beIN Sports, som er en TV-kanal i Qatar,
købte TV-rettighederne til fransk fodbold for en enorm sum.
Og desuden bliver der indgået store aftaler mellem Qatar og Frankrig,
blandt andet at qatarerne skulle købe en masse franske Airbus-fly.
De beslutninger, der fører til, at VM går til Qatar,
bliver taget på de allerhøjeste politiske niveauer,
men qatarerne afviser, at der er sket nogen form for urent spil.
Køb af VM, bestikkelse til ExCo-medlemmer. Du kender beskyldningerne.
De geopolitiske aftaler, der blev indgået mellem Thailand,
mellem Rusland, mellem Qatar, mellem Sarkozy.
-Hvilke aftaler? -Dem, beskyldningerne handler om…
-Hvilke? Nu spørger jeg dig, hvilke? -Okay, der er gas…
-Gas-aftaler mellem hvem og hvem? -Mellem Thailand og Qatar.
Alle fakta ligger på bordet.
Visse ting er… De er yderst urealistiske.
Det er vores naturressource, som vi bygger vores fremtid på.
Det ville vi ikke bruge bare for at vinde stemmer til et VM.
QATAR VM 2022
FORVENT NOGET FANTASTISK
Det er stereotypen om arabiske sheiker, der smider om sig med penge.
Dette VM er så vigtigt, fordi vi skal nedbryde en stereotyp.
Vi fulgte reglerne. Vi fulgte vores moralske værdier.
Vi vandt, fordi vores bud og vores vision var den bedste,
og fordi tiden er kommet, til at den arabiske verden får et VM.
Qatar!
Da det blev bekendtgjort, var alle andre euforiske og råbte op,
men jeg var stiv som en statue.
Jeg kunne ikke se Sepp Blatter, fra hvor jeg sad,
Jeg stod stille, indtil jeg hørte mit team råbe: "Vi gjorde det!"
Der var store fester i den arabiske verden og i Asien.
Men det gør mig ilde til mode, hvad Sepp Blatter foretager sig.
Han sætter sig for at eliminere Qatar.
Det gør mig faktisk ilde til mode.
Vil han eller ej? Det er det, vi skal finde ud af.
Personen, vi taler om, er Mohamed Bin Hammam.
Han overvejer angiveligt at stille op mod Sepp Blatter til FIFA's præsidentvalg.
Jeg er faktisk kendt som en støtte af Blatter.
Jeg var en ærlig rådgiver for ham,
og jeg vil mene, at jeg har bidraget til hans succes.
Mohamed Bin Hammam så Blatter som en ven,
og han var loyal mod Blatter, men det var ikke gengældt.
Blatter lovede efter valget i '98, at han kun ville sidde i to perioder.
Da det bliver slettet og Blatter får en tredje periode, blev Bin Hammam vred,
fordi Blatter ikke havde holdt sit løfte.
Jeg troede ikke, at Blatter var interesseret i 2011.
Der må sættes grænser for præsidenten. Højst tre valgperioder.
Så jeg følte, at det ikke var godt for fodbolden og for sporten.
Men der skulle altid være en anden kandidat.
Det var et chok for Blatter, at Bin Hammam bragte VM til Qatar.
Det var en stor overraskelse.
For første gang så han en grænse for sin magt.
Og hvis der var nogen, der havde mere magt,
i det mindste på det særlige tidspunkt, var det Mohamed Bin Hammam.
Bin Hammam er uafhængig. Han har haft sin tid med Sepp Blatter.
Ligesom de fleste har han fået nok af Sepp Blatter
og mener, at Sepp har ødelagt FIFA's gode navn,
og han forstår, at der må en ny til.
Men jeg tror, at Blatter ikke kunne styre sine ambitioner.
Han var sportens ægte Machiavelli.
Efter 13 år er Sepp Blatter vant til fordelene ved præsidentens magt.
I den tid har han modtaget hædersbevisninger over hele verden.
Men ikke alle bifalder den måde, han driver FIFA på.
Jeg ville bevare min position.
Jeg kunne ikke opgive alle mine år med udvikling af fodbold
og alle mine år som generalsekretær og som præsident.
Blatter ville have loyalitet fra alle,
men han var ikke loyal mod sine politiske støtter,
for eksempel mod Mohamed Bin Hammam.
I 2009 var der et valg i Asien til den plads i FIFA, som jeg sad på.
Der var en anden kandidat, og det overraskede mig meget
at se Blatter vælge hans side.
Det fandt jeg ret mærkeligt.
Jeg burde være hans ven.
Han så mig som en trussel, så derfor ville han fjerne mig fra FIFA.
Så jeg sagde bare, at jeg ikke ville gøre livet nemt for ham.
Sepp Blatter, hele verdens fodboldchef,
har for første gang i ni år en modkandidat som FIFA-præsident.
Mohamed Bin Hammam siger til BBC, at sporten skal have mere gennemsigtighed.
Hr. Bin Hammam styrer den asiatiske fodboldsammenslutning.
At udfordre Sepp Blatter var en stor ting.
Jeg troede faktisk ikke, at nogen kunne vælte ham,
fordi hans position var så sikker.
Sepp Blatter har brugt milliarder af pund i indtægter fra VM
til at styrke sin magtbase.
Han vil ikke bare opgive sin hårdt vundne præmie uden kamp.
Jeg ville tale med caribierne i Miami, men jeg kunne ikke få et visum.
Myndighederne havde ingen grund til at afvise at give mig et visa.
Jeg antager, at nogen ikke ønskede,
at jeg rejste til USA for at tale med caribierne.
Det var nogle anspændte dage. Præsidentvalget var i gang.
Hr. Bin Hammam var der ikke, og hr. Blatter var der.
CONCACAF's præsident dengang var en fyr ved navn Jack Warner,
og generalsekretæren var amerikaneren Chuck Blazer.
Oppe fra scenen til kongressen annoncerer Blatter helt spontant
et udviklingsprojekt til en million dollars til CONCACAF.
Det var så skamløst, som det overhovedet kunne være.
"Lad mig give regionen en gave, hr. Warner,
her foran alle medlemmerne."
Omkring 30 eller 60 dage før et valg.
Jeg var ikke tilfreds.
Jeg er en kandidat. Jeg er nødt til at tale med folk.
Så jeg bad hr. Warner om en ny mulighed.
Og så arrangerede de kongressen i Port of Spain.
Alle lande i den caribiske fodboldunion
blev inviteret til Hyatt Regency Hotel i Port of Spain i Trinidad,
som jo er Jack Warners magtbase.
Jack Warner ejede et rejsebureau
og fik udbetalt 363.000 dollars for at arrangere rejser til arrangementet.
Chuck Blazer mente ikke, at Warners møde var en god ide.
Caribierne burde ikke mødes separat, og alt burde på overfladen gå rigtigt til.
Han gjorde flere forsøg på at stoppe det,
men Chuck skræmte ham ikke.
Selvom det burde han.
Jeg kendte naturligvis til Jack Warner.
Som sammenslutningens præsident havde Warner givet Bin Hammam taletid.
Og vi mødte naturligvis op for at høre, hvad han havde at sige.
Den første dag holdt Bin Hammam sin præsentation.
Og der skete noget mærkeligt, da Bin Hammam havde talt.
Vi hørte om en gave, der skulle hjælpe fodboldforbundene.
De inviterede os hen til et bestemt sted for at hente gaven.
Da det blev min tur, kom jeg ind i lokalet,
og der var nogle folk fra CFU.
De gav mig en kuvert mærket "Puerto Rico."
Og da jeg åbnede kuverten, fandt jeg penge i kontanter.
I alt 40.000 dollars i kontanter.
Jeg spurgte straks: "Hvad er de til?"
"Dem kan du bruge, som du ønsker for fodbolden."
De havde tydeligvis givet den samme sum til alle.
Hvis de havde sagt til mig: "Det er til gengæld for din stemme",
så havde jeg ikke taget imod dem.
Og jeg gav pengene tilbage.
Desværre tog de fleste imod pengene,
men der var tre eller fire fremtrædende undtagelser,
som nægtede at tage pengene, og som anmeldte det,
og det fik meget vidtrækkende konsekvenser.
Indenfor et par timer når nyheden om disse kuverter fulde af penge
frem til Blazer, der er i New York.
Det satte Chuck Blazer i en ubehagelig position.
Han havde arbejdet sammen med Jack Warner i næsten 20 år.
Så vi ser et venskab gå i opløsning.
Han havde forgæves sagt til Jack Warner, at han ikke skulle holde mødet i Trinidad.
Og nu står han med det værste tilfælde af korruption, han nogensinde har set.
De står og uddeler penge lige for næsen af ham.
Warner var efterhånden blevet for pinlig for Blazer,
og for fodbold generelt, så Blazer beslutter at anmelde Warner.
Han vil anmelde Warner til FIFA's topledelse i Zürich.
Den dag, han skulle ringe og fortælle om pengene i kuverterne,
så han på mig, før han løftede røret, og sagde: "Det her ender ikke godt."
Jeg husker, da jeg blev ringet op af Chuck Blazer,
som fortalte mig, at der var sket noget i Caribien.
Chuck Blazer sendte mig billeder.
Jeg gik til Blatter og sagde:
"Chuck Blazer har ringet og fortalt mig om det og det."
Jeg ringede til præsidenten for den Etiske Komité og sagde:
"Du må tage toget til Zürich straks." Det var en søndag.
"Vi har et meget stort problem."
Der foregik mærkelige ting.
Mohammed Bin Hammam faldt i en fælde. Men hvorfor gjorde han det?
Bin Hammam var overbevist om, at han skulle gøre nogle tjenester
for medlemmerne af den Caribiske Fodboldunion.
Det gjorde han, og så faldt han i fælden.
Jeg havde ingen dårlige intentioner om bestikke folk.
Det er igen en sammensværgelse.
Glem ikke, at jeg kæmper mod FIFA med alle deres ressourcer.
Så de kan bygge en historie op tusind gange bedre, end jeg kan gøre det.
I dag hørte vi fra FIFA's Etiske Komité,
at de efterforsker anklager om korruption, der omfatter Jack Warner
og FIFA-præsidentkandidat Mohamed Bin Hammam.
Har du prøvet at købe stemmer?
Det har jeg aldrig i mit liv haft til hensigt.
Gav du nogen penge til de fodboldchefer fra Caribien?
Nej, ingen. Ingen kan påstå, at de nogensinde har set mig gøre det.
Jeg gentager, at hr. Bin Hammam aldrig, så vidt jeg ved,
har givet nogen penge til de caribiske lande.
Jack var så selvoptaget.
Han troede, han var immun over for enhver form for retsforfølgelse.
Der er en meget sigende lille episode,
efter at pengene bliver uddelt i Trinidad, og det bliver optaget på film.
Der er nogle folk her, der føler sig meget skinhellige.
Hvis du er hellig, så kan du åbne en kirke.
Men faktum er, at vores affærer er vores affærer.
Så jeg vil gerne understrege, at I fik dem, fordi han sagde,
at han ikke kunne medbringe sølvbakker og sølvting og den slags.
Jeg sagde: "Sæt en pris på det og giv pengene til landene."
Og den gave, I har fået, kan I selv bestemme,
hvordan I vil bruge til fordel for fodbolden i jeres lande.
Og hvis nogen har en samvittighed og vil sende pengene tilbage,
kan jeg tage dem og give dem tilbage.
Men I skal ikke fortælle andre om det og tro, at I er mere hellige end andre.
Jeg håber, at det er tydeligt.
Har Jack Warner en fremtid i CONCACAF?
Ud fra de beviser, jeg har set, tror jeg det ikke.
Og dit personlige forhold til Jack Warner?
-Det er afsluttet. -Okay. Tror du, han føler sig forrådt?
Jeg føler mig forrådt på grund af hans…
Han har bragt vores medlemmer i fare ved at sætte dem i denne situation,
hvor de udsatte sig for fare ved at tage imod gaverne,
og det er helt uacceptabelt.
Til dagens pressekonference
forsøgte FIFA's præsident desperat at undvige krisen.
Krise? Hvad er en krise?
Vi er ikke i en krise.
Vi er kun i nogle vanskeligheder,
og disse vanskeligheder vil blive løst internt i familien.
Men han måtte stadig forholde sig til eksplosive beskyldninger,
denne gang om Qatars ansøgning til verdensmesterskabet i 2022.
Det er tydeligt, at det går skidt for qatarerne.
De var bange for at miste værtsskabet,
både på grund af de anklager, jeg havde fremsat,
og på grund af Mohamed Bin Hammam og hans historie.
Blatter sagde, at der var foregået illegale ting
under afstemningen om VM, og at Bin Hammam var indblandet.
Han gjorde mange ting for at skade mig og mit omdømme.
Han har ingen grænser.
Sepp Blatter er af sportens største politikere,
og han ser i denne skandale fra Port of Spain i Trinidad
en mulighed for at slippe af med sin rival.
Det er et drama, hvordan folk først bygges op og siden falder.
De fejlbedømte Blatter,
som bragte dem ind som venner og droppede dem som fjender.
Han ville fjerne sine rivaler,
og den eneste, der tog imod udfordringen, var Bin Hammam.
Men Blatter skulle finde en udvej, så han indgik en aftale.
En dag kom Sheikh Jassim, emirens søn, til FIFA.
Bin Hammam kom også til FIFA.
Det var tre dage før valget.
Sheikh Jassim og Bin Hammam talte løs med hinanden.
Jeg forstår ikke arabisk, men så sagde prins Jassim:
"Nej, lad os tale på engelsk,
fordi hr. Blatter skal vide, hvad vi taler om."
Og han sagde, at emiren havde sagt:
"Du skal ikke udfordre hr. Blatter."
"Vi støtter hr. Blatter ved valget i 2011."
Så Qatar ville trække Bin Hammams kandidatur tilbage,
og Blatter ville stoppe med at tale om, hvordan Qatar vandt valget
om at blive værter for verdensmesterskabet i 2022.
Jeg ved, at Blatter kan skade os. Han har så mange tricks.
Jeg vil ikke risikere… Og han kan gøre det.
Så fra min side sagde jeg: "Så er det vist slut."
Og disse mennesker gjorde helt afgjort mest muligt skade på mig.
Sepp Blatter er blevet genvalgt som FIFA-præsident,
da en bestikkelses-skandale efterlod ham som den eneste kandidat i sportens krise.
Blatter vandt fire år til som leder af fodboldens styrende organ,
efter at have vundet 186 af 203 stemmer.
Den 75-årige schweiziske topleder har været præsident siden 1998.
Udfordreren Mohammed Bin Hammam er blevet suspenderet
på grund af anklager om korruption.
Vicepræsident Jack Warner er også suspenderet efter korruptionsanklager,
men han siger, at der vil fremkomme endnu værre anklager mod FIFA.
Som sagt vil FIFA mærke en tsunami komme.
Tro mig. I har intet set endnu.
For i sidste ende skal Blatter stoppes.
Sepp Blatter er renset for alle anklager,
men kan forvente svære spørgsmål til eftermiddagens pressemøde.
Han overlever måske selv skandalen, men FIFA's ry har ikke overlevet.
En person, der nød godt af det, var Chuck Blazer.
Warner er ude af fodbold, Bin Hammam er ude af fodbold,
og et af historiens mest bizarre træk er, at Chuck Blazer bliver hyldet som en helt.
Nyhedsmedier i hele verden taler om, at Blazer er en whistleblower,
som prøver at redde sporten.
Godt gjort til Chuck Blazer, fordi for at gøre det,
skal han selv være pinligt ren.
Jeg siger ikke, han ikke var det, men det kræver stort mod.
Chuck er ikke en whistleblower.
En whistleblower er en der kigger sig omkring og siger:
"Jeg vil ikke være en del af det, der foregår,"
og så fortæller han, hvad der er galt.
Ikke en, der står bag det, der er galt,
og som har draget nytte af det igennem årtier.
Concacaf boede på 56th og 5th i New York City. Det er Trump Tower.
Vi sad på 17. etage,
og Chuck havde en lejlighed oppe på 49. etage.
Jeg tror, Chuck var motiveret af at bevare den livsstil,
som FIFA og CONCACAF gav ham mulighed for.
Alle CONCACAF's aktiviteter begyndte og endte med,
at Chuck skulle tjene nogle penge til sig selv.
Chuck tog mindst ti procent af alle aftaler, og nogle gange mere.
Det stod helt klart, at Chuck havde tjent penge på forskellige lyssky måder.
Det siger noget ikke kun om ham,
men også om den indstilling, topcheferne i FIFA havde.
De kunne ikke røres.
De tænkte ikke på, at nogen kom efter dem.
Det faldt dem slet ikke ind, at det overhovedet var muligt.
Mine erfaringer fra FBI's kontor i New York
handler om organiseret kriminalitet.
På det tidspunkt, det var tilbage i 2010,
havde vi fået til opgave at udvide vores rækkevidde,
og finde international kriminalitet, der ramte os her i USA.
På det tidspunkt var der nogle engelske journalister,
der stillede spørgsmål om korruption i FIFA,
især den nu afdøde Andrew Jennings,
en erfaren graverjournalist, der ville afsløre korruption i FIFA.
Præsident Blatter, jeg må spørge, om du er den rette person
til at styre fodboldverdenen?
-Goddag igen. -Lad mig være.
Må jeg spørge, hvor meget…
Lad nu være. Må jeg spørge, hvor mange penge…
-Lad mig være i fred. -Kom nu med, hr.
Lad nu være.
Jack Warner, en mangeårig topleder i fodboldorganet FIFA, er gået af.
Han var suspenderet efter anklager om bestikkelse.
FIFA siger, at som følge af hans afgang
er efterforskningen af hans aktiviteter afsluttet,
og han formodes uskyldig.
Jack Warner, som var i vanære efter bestikkelsen i Port of Spain,
trækker sig, før han kan blive smidt ud,
og han lover FIFA's ledelse, at han vil udløse en tsunami.
Og skadelig information om Blazer begynder at lække til Andrew Jennings.
Dokumenter, der viser, at Blazer har flotte ting, han ikke bør have,
såsom lejligheder i Miami og Bahamas og en smuk Mercedes i Zürich,
og at han har alle disse aktiver,
uden at nogen ved, hvor pengene kommer fra.
Der var checks, som Blazer indbetalte på udenlandske konti.
Det ender op i en række artikler, som Jennings skriver den sommer.
Jeg havde Google-Underretninger for et korruptions-projekt.
Og en morgen fik jeg én om en artikel skrevet af journalisten Andrew Jennings.
Det sagde mig noget særligt på grund af det, fodbold betyder for mig.
Jeg er vokset op med det, og det ligger mig nær.
Andrew Jennings' artikel rejste anklager om offshorekonti og Chuck Blazer.
Så jeg begyndte at se på hans baggrund.
Med en person her i vores baghave, i New York City,
med oplysninger, der virkede troværdige,
mener vi godt, at vi kan indlede en efterforskning.
Om der kan rejses en tiltale vil afhænge af,
om der er et element af forbrydelsen, der har relevans for USA.
Med tiden fandt vi ud af, at der var mange af dem,
og at det var gennem det amerikanske finanssystem.
Jeg mente, at det bedste var at følge pengene
gennem de systemer, som man flytter penge rundt i verden med.
Forestil dig, at du vil flytte penge mellem to konti i Schweiz og Caymanøerne.
Bankoverførselen går ikke direkte fra Schweiz til Caymanøerne.
De skal have en korrespondentbank i USA.
Og en af vores første stævninger sendte vi til FIFA's bank,
som var UBS i Schweiz.
De har en korrespondentbank i USA.
Så vi fik oplysningerne om alle bankoverførsler til og fra FIFA.
Man begynder med en enkelt tråd, et firmanavn,
som spreder sig ud som et helt spindelvæv af spor.
De brugte kodenavne.
De brugte mange forskellige bankkonti i offshorelande
for at flytte penge fra punkt A til B til C til D til E…
Det var svimlende.
Men selvom vi fulgte dem, vidste vi ikke, hvad betalingerne var for.
Jeg vidste fra min tid med at efterforske mafia-sager,
at det bedste er et samarbejdende vidne,
hvis man har en sammensværgelse, der er så kompliceret.
En, der bare kan forklare det hele.
Gennembruddet i sagen kom,
da Steve Barryman brugte sine beføjelser som IRS-agent.
Han undersøgte Chuck Blazers selvangivelse,
og han kunne afsløre, at han havde en slags es oppe i ærmet,
nemlig at der ikke var nogen selvangivelser.
Det viste sig, at Blazer ikke havde betalt skat i mindst 15 år.
Og nu har de Blazer lige i sigtekornet.
Sagen er helt oplagt. De kan snuppe ham for skattesvig.
Men så spørger de: "Vil vi bare anholde Chuck Blazer og sætte ham i fængsel?"
"Nej, vi vil have ham som informant."
Så de beslutter at tale med ham og give ham et tilbud, han ikke kan afslå.
Meget afhang af, at det lykkedes. Det var meget større end Chuck.
Chuck var det første skridt i en meget større efterforskning.
30. NOVEMBER 2011
Vi var lige kørt fra Trump Tower på vej til Uncle Jack's Steakhouse,
og Chuck sagde: "Mary Lynn, tag du hen til restauranten sammen med Al."
Det var vores ven, der var med os.
Han stiger ud af bilen og sætter sig op på sin lille scooter.
Mellem Trump Tower og en anden bygning er der et atrium,
hvor han bare kørte lige op til bordet.
Han forstod hurtigt, hvilken situation han var i.
Jeg fortalte ham, hvad vi havde på ham.
Svindel, hvidvaskning af penge, skatteunddragelse,
manglende rapportering af udenlandske konti.
Agenten sagde:
"Hr. Blazer, De står til mellem 75 og 100 års fængsel lige nu."
"Vi kan tage Dem nu, eller De kan samarbejde."
Jeg kan huske, at han bare kiggede på mig og sagde…
"Jeg tror gerne, jeg vil hjælpe jer. Det er større, end I ved."
Vi foreslog, at han fandt en advokat, og så tog vi det derfra.
Han kom ovenpå, og jeg sagde:
"Betal dog bare din skat. Lav en aftale med dem."
Og han sagde: "Mary Lynn, jeg er bare en fed slyngel fra Queens."
Og… man høster, som man sår.
FBI går efter FIFA.
Ingen er over loven.
Pludselig er du med i en FBI-serie på Netflix.
Det har været et VM i svindel.
Måske er det en mafia-organisation.
Sepp Blatter er ikke den eneste, der skal svare på spørgsmål.
5.200 arbejdere forventes at dø.
Jeg får skylden for stormen. Udmærket.
Det slutter altid et sted.
Jeg tager ansvaret.
Tekster af: Andreas Kjeldsen